Eelnõu

NARVA LINNAVOLIKOGU

OTSUS

# Narvas

**Narva Linnavolikogu 23.03.2017 otsuse nr 17 „Projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseeringu kinnitamine“ muutmine**

1. **ASJAOLUD JA MENETLUSE KÄIK**

Narva Linnavolikogu 23.03.2017 otsusega nr 17 kinnitati projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseerimine. Narva Linna Arenduse ja Ökonoomika Amet koostöös Slantsõ linnavalitsusega valmistasid ette projekti „Narva ja Slantsõ jõeäärsete alade arendamine äri- ja külastuskeskkonna loomiseks“ Projekt oli esitatud Eesti-Venemaa piiriäärse koostöö programmi 2014-2020 (<http://www.estoniarussia.eu>). Projekti tegevused on suunatud ettevõtluse ning väikese ja keskmise suurusega ettevõtete arendamisele. Projekt oli heaks kiidetud programmi poolt.

Projekti eesmärk on arendada jõeäärset territooriumi kui tervikut ning luua hea sünergia loodus- ja asukoha ressursside vahel, soodustades mitmekesiste võimalustega külastus-, spordi ja ettevõtluskeskkonna arendamist. Projektide tulemusel luuakse soodsam investeerimiskeskkond ja eeldused veeturismi ja ettevõtluse arenguks ning kohaliku elanikkonna vaba aja ulatuslikumaks veetmiseks.

Projekti raames Narva tegevused on Kulgu sadama ala heakorrastus. Lisaks on projektis ette nähtud vabaaja klastri loomine ja rekonstrueeritud sadama territooriumi turundus, et tutvustada korrastatud sadama ala kui soodsat investeerimise ja külastuskeskkonda.

Käesoleva otsusega määratakse projekti teostajaks Narva Linna Arenduse ja Ökonoomika Amet koos kõigi taotleja õiguste ja kohustustega. Narva Linna Arenduse ja Ökonoomika Ameti kohustustuste ja õiguste hulka kuulub projekti „Narva ja Slantsõ jõeäärsete alade arendamine äri- ja külastuskeskkonna loomiseks“ projekti partnerluskokkuleppe ja finantseerimise lepingu allkirjastamine, projekti realiseerimine, vajalike hankemenetluste läbiviimine, hankelepingute sõlmine ja nende täitmise üle kontrolli teostamine ning projekti elluviimisega seotud väljamaksete prognooside, maksetaotluste, aruannete ja muude projekti elluviimisega seotud dokumentide esitamine.

Seoses sellega, et projektilepingu ettevalmistamine programmi poolt võttis planeeritust rohkem aega projekti elluviimise periood on lükatud 2019 –2021a.a. peale. Linnavolikogu otsusega on vaja muuta projekti elluviimise perioodi. Omafinantseeringu summa kokku ei muutu. Omafinantseering on kavandatud aastate lõikes laenu arvelt järgmiselt: 2019. aastal kuni 16 000 EUR, 2020. aastal kuni 5 000 EUR, 2021. aastal kuni 5 000 EUR. Samuti on vajalik ette näha sildfinantseeringut summas kuni 25 000 eurot viimase projekti eluviimase perioodi jaoks – 2021. aasta jaoks. Projekti omafinantseerimise ja sildfinantseerimise summad aastate lõikes täpsustakse Narva linna arengukavas sh tegevuskavas.

Seoses ülaltooduga tuleb muuta Narva Linnavolikogu 23.03.2017 otsuse nr 17 punkte 3.1, 3.2 ning lisada punkte 3.3 projekti sildfinantseerimise kohta ja 3.4 projekti omafinantseerimise ja sildfinantseerimise summad aastate lõikes täpsustamisest Narva linna arengukavas sh tegevuskavas, samuti tuleb lisada punkt 3.5 projekti teostaja määramiseks.

**2. ÕIGUSLIKUD ALUSED**

2.1. Vastavalt KOKS § 22 lg 1 p-le 8 volikogu ainupädevusse kuulub laenude ja teiste varaliste kohustuste võtmine.

2.2. Vastavalt KOKS § 37̍1 lg-le 3 varaliste kohustuste võtmise aluseks on arengukava.

**3. OTSUS**

3.1 Muuta Narva linnavolikogu 23.03.2017 otsuse nr 17 „Projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseeringu kinnitamine“ punktide 3.1 ja 3.2 sõnastus järgmiselt:

”3.1. Kinnitada projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseering aastatel 2019 - 2021 kuni 26 000 EUR.

Omafinanseeringu arvelt kaetakse projekti infrastruktuuri ehituslikud tegevused.“

„3.2. Narva Linnavalitsusel võtta laenu punkis 3.1 nimetatud omafinantseeringu katmiseks ning näha ette projekti omafinantseeringuks Narva linna eelarves aastatel 2019 – 2021 kuni 26 000 EUR.“

3.2. Lisada Narva linnavolikogu 23.03.2017 otsusele nr 17 „Projekti „Narva ja Slantsõ jõeäärsete alade arendamine äri- ja külastuskeskkonna loomiseks“ omafinantseeringu kinnitamine“ punkte 3.3, 3.4 ja 3.5:

”3.3 Kinnitada projekti „Narva ja Slantsõ jõeäärsete alade arendamine äri- ja külastuskeskkonna loomiseks“ sildfinantseering aastal 2021 kuni 25 000 EUR.”

”3.4 Projekti omafinantseerimise ja sildfinantseerimise summad aastate lõikes kajastada Narva linna Arengukavas.”

”3.5 Projekti teostajaks määrata Narva Linna Arenduse ja Ökonoomika Amet (registrikood 75029524) koos kõigi taotleja õiguste ja kohustustega.”

**4. VAIDLUSTAMINE**

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

**5. OTSUSE JÕUSTUMINE**

Otsus jõustub seadusega sätestatud korras.

Irina Janovitš

Linnavolikogu esimees